CELEX: 62009TN0415
Language: sk
Date: 2009-10-14 00:00:00
Title: Vec T-415/09: Žaloba podaná 14. októbra 2009 — New Yorker SHK Jeans/ÚHVT — Vallis K — Vallis A (FISHBONE)

5.12.2009   
            
            
               SK
            
            
               Úradný vestník Európskej únie
            
            
               C 297/32
            
         Žaloba podaná 14. októbra 2009 — New Yorker SHK Jeans/ÚHVT — Vallis K — Vallis A (FISHBONE)
   (Vec T-415/09)
   2009/C 297/49
   Jazyk žaloby: angličtina
   
      Účastníci konania
   
   
      Žalobkyňa: New Yorker SHK Jeans GmbH (Braunschweig, Nemecko) (v zastúpení: A. Gaul, T. Golda, S. Kirschstein-Freund a V. Spitz, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Vallis K — Vallis A & Co. OE (Atény, Grécko)
   
      Návrhy žalobkyne
   
   
               —
            
            
               zmeniť rozhodnutie prvého odvolacieho senátu de ÚHVT z 30. júla 2009 vo veci R 1051/2008-1 a rozhodnúť, že odvolanie je dôvodné, ako aj zamietnuť námietku vzťahujúcu sa na tovary zaradené do triedy 25,
            
         
               —
            
            
               subsidiárne zrušiť rozhodnutie prvého odvolacieho senátu ÚHVT z 30. júla 2009 vo veci R 1051/2008-1 v rozsahu, v akom sa odvolanie zamieta a zamietnuť prihlášku pre tovary zaradené do triedy 25,
            
         
               —
            
            
               zaviazať ÚHVT na náhradu trov konania, vrátane trov konania žalobcu pred odvolacím senátom.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: žalobca.
   
      Prihlasovaná ochranná známka Spoločenstva: slovná ochranná známka „FISHBONE“ pre tovary zaradené do tried 18 a 25.
   
      Majiteľ ochrannej známky alebo označenia, ktoré je základom námietky: ďalší účastník konania pred odvolacím senátom.
   
      Ochranná známka alebo označenie, ktoré je základom námietky: grécka ochranná známka „FISHBONE BEACHWEAR“ pre tovary zaradené do triedy 25; národného označenia „Fishbone“ (slovného a obrazového) používaného v obchodnom styku v Grécku pre „oblečenie vo všeobecnosti, obuv a pokrývky hlavy“.
   
      Rozhodnutie námietkového oddelenia: vyhovenie námietke.
   
      Rozhodnutie odvolacieho senátu: čiastočné vyhovenie odvolaniu a jeho zamietnutie vo zvyšnej časti.
   
      Dôvody žaloby: porušenie článku 43 ods. 2 a článku 74 ods. 2 nariadenia Rady (ES) č. 40/94 [teraz článok 42 ods. 2 a článok 76 ods. 2 nariadenia Rady (ES) č. 207/2009], ako aj pravidla 22 ods. 2 nariadenia Komisie (ES) č. 2868/95 (1) tým, že odvolací senát sa nesprávne považoval za oprávnený zohľadniť katalógy predložené 15. januára 2007; porušenie článku 73 nariadenia Rady (ES) č. 40/94 [teraz článok 75 nariadenia Rady (ES) č. 207/2009] tým, že odvolací senát neodôvodnil zohľadnenie katalógov predložených 15. januára 2007; porušenie článku 43 ods. 2 a 5, ako aj článku 15 ods. 1 a 2 písm. a) nariadenia Rady (ES) č. 40/94 [teraz článok 42 ods. 2 a 5, a článok 15 ods. 1 prvý pododsek a článok 15 druhý pododsek písm. a) nariadenia Rady (ES) č. 207/2009] tým, že odvolací senát nesprávne vyhlásil, že bolo preukázané riadne používanie ochrannej známky, ktorá je základom námietky; porušenie článku 8 ods. 1 písm. b) nariadenia Rady (ES) č. 40/94 [teraz článok 8 ods. 1 písm. b) nariadenia Rady (ES) č. 207/2009] tým, že odvolací senát sa nesprávne domnieval, že existovala pravdepodobnosť zámeny medzi dotknutými ochrannými známkami.
   
      (1)  Nariadenie Komisie (ES) č. 2868/95 z 13. decembra 1995, ktorým sa vykonáva nariadenie Rady (ES) č. 40/94 o ochrannej známke spoločenstva (Ú. v. ES L 303, s. 1; Mim. vyd. 17/001, s. 189).